291 
Tilstedeværelsen af de forskeilige andre Insekt- og Led- 
dyrslevninger er let forklarlig. Lokaliteten var solbeskinnet 
Græs og Ungskov, hvor der naturligvis i Foraarstiden 
har været et livligt Tilløb af Foraarsdyr som Smeldere 
og Snudebiller. Dette har lokket insektædende Fugle til, 
og de tilstedeværende Dækvinger m. v. er da væsentlig 
Levninger af deres Maaltider, som de har ladet falde til 
Jorden under Spisningen. Ogsaa dør engang imellem en 
Bille em naturlig Død, selv om det er sjældent, at den 
Slags hænder. Den døde Billes Chitindele vil da i lange 
Tider kunne holde sig paa Jorden. Der er altsaa intet 
paafaldende i at der paa en Skovsti ligger en Del Insekt- 
levninger. Men saa meget mere paafaldende maa Tilstede- 
værelsen af de døde Myrer forekomme. Hvad er. det for 
en Katastrofe, der har ført til at en saa stor Mængde 
Individer har mistet Livet? 
Myrerne var alle friske, det saa ikke ud til at noget 
Individ stammede fra forrige Aar. Døden maa altsaa være 
indtraadt i dette Foraar. Overkørsel kunde ikke være 
Grund til Ulykken; de døde Myrer var slet ikke flad- 
trykte, syntes overhovedet ikke at vise Tegn paa ydre Vold. 
Vel gik der, som nævnt, en Kørevej langs Rabatten, men 
intet tydede paa, at Vognhjul kom op paa Rabatten. 
Ganske vist blev det yderste Stykke af denne benyttet af 
Cyklister og Fodgængere, men de fleste døde Myrer laa 
inde i Græsset, og hvor mange Mennesker kommer der 
egentligt til Louisehøj udenfor den egentlige Ferietid i 
Juli og August? Om Søndagene nogle faa og ingen paa 
Ugens øvrige Dage. Der gik som sagt en Myresti tværs 
over Rabatten, men det saa ikke ud til at ret mange 
Myrer her fandt deres Død ved Overkørsel; i hvert Fald 
laa der ikke en eneste død. Og hvorledes skulde egentlig 
ogsaa en hurtig rullende Cykle blive Aarsag til mere end 
en enkelt Myres Død? At der skulde kunne blive ihjel- 
kørt saa mange Individer paa en lidet befærdet Skovvej 
forekommer mig ganske utroligt. 
20" 
